Doen dit net aksieplan week#9 | RSGplus
Doen dit net aksieplan week#9
Neem in ag dat jou liggaam gaan vasskop teen gewigsverlies, en dat jy een of ander tyd tydelik 'n gewigsverlies-plato gaan bereik. Dis net jou liggaam se rekenaar – die brein – wat 'reboot'. Dan sal jy weer gewig verloor.
As jy die afgelope weke elke week konstant 'n halwe tot een kilogram kon afskud en die skaal toon week-na-week hoe jy vorder, moenie dink dat die brein gaan toelaat dat die liggaam net kilogramme gaan afskud sonder dat die brein daarvan kennis neem nie.
En dis presies wat elke sowat 5 kg gewigsverlies gebeur – die brein moet 'reboot'. As jy oorgewig is, is die brein heel gelukkig want hy kry baie glukose, en is die brein eintlik glad nie geneë om die stand van sake te verander nie. Maar as jy gewig verloor, neem jou brein kennis en moet hy elke paar kilogramme 'reboot' om jou nuwe gewig as 'n goeie gewig te aanvaar – hy aarsel so effe en maak doodseker dat hy wat die brein is, nie skade gaan ly nie, En as hy tevrede is, aanvaar hy die nuwe gewig as die liggaam se goeie gewig. Een dan is hy weer gereed om te 'laat gaan' sodat jy meer vetrolletjies kan afskud.
Onthou ook dat as jy oefening doen, bou jy spiere, en dieselfde volume spier is digter en weeg swaarder as 'n gelyke volume vet.
Dus: moenie moedeloos of desperaat word as die skaal skielik stilstaan al oefen jy en al eet jy gesond nie! Hou net vol, die skaal sal weer saamgesels. Gee net die brein kans om te 'reboot'.
Wissel jou oefeninge af. As jy tot dusver gestap het, begin dalk om fiets te ry, of as jy dans, begin te stap. Hier is 'n reeks arm- en skoueroefeninge wat Martelize Brink met gewigte doen.
Sessie 3: Minute 5 – 35: 3 x [9 minuut draf @ 75%Max, 1 minuut stap teen 50% maksimum]. [Totale draftyd = 27 minute]. Klim ook een stel trappe.
Eerstens sit jy die veranderings van Week#1, #2, #3, #4, #5, #6 , #7 en #8 voort
Tweedens maak seker dat jou middagete-bord een helfte met groente gevul is (slaai ingesluit), een kwart met vis/hoender/rooivleis of enige ander proteïen, en een kwart met rys/aartappel/pampoen/koring of enige ander stysel. (sien foto links)